|  |
| --- |
| **REKREÁCIÓSZERVEZÉS ÉS EGÉSZSÉGFEJLESZTÉS** |

# Képzési forma, munkarend: alapképzés, nappali és levelező

# Képzési idő: 6 félév

**Érettségi követelmény:** motoros alkalmassági vizsga (Alk) **és** kettőt kell választani: biológia vagy földrajz vagy magyar vagy testnevelés vagy történelem vagy egy idegen nyelv (angol, francia, német, olasz, orosz, spanyol)

# A szakképzettség oklevélben szereplő megnevezése: rekreációszervezés és egészségfejlesztés

# A képzés célja: olyan szakemberek képzése, akik megalapozott elméleti és gyakorlati ismeretek és készségek birtokában képesek közvetítő és fejlesztő szerep betöltésére az egészségfejlesztés és rekreáció területén; hozzájárulnak az egészséges életmód megalapozásához, az egészségfejlesztéshez, a rekreációs és mentálhigiénés kultúra kialakításához, feltételeinek megteremtéséhez és korrekciójához a családokban és társadalmi – egészségügyi, szociális, nevelési-oktatási – intézményekben, civil szervezetekben.

# Az alapfokozat birtokában a rekreációszervező és egészségfejlesztő képes, illetve alkalmas: egészségügyi, szociális, nevelési-oktatási intézményekben, civil szervezetekben az egészségfejlesztés, a rekreációs és mentálhigiénés kultúra feltételeinek kialakítására. Egészségfejlesztő, rekreációs projektek kidolgozására; egészségfejlesztő, rekreációs és életmódprogramok gyakorlati megvalósítására; elsősegélynyújtásra, balesetvédelmi programok kidolgozására; közreműködni az egészségfejlesztéshez, rekreációhoz szükséges pályázatok elkészítésében; szakterületén a pedagógia, pszichológia, szociológia és a testkultúra módszereinek alkalmazására; a korszerű informatikai rendszerek és eszközök alkalmazására.

# A szakon végzettek rendelkeznek az egészséges életmód és életminőség, valamint a rekreáció korszerű szemléletével; az egészséges emberi magatartás befolyásolásához szükséges kommunikációs és szociális készségekkel és pedagógiai ismeretekkel; a szakterületükhöz tartozó etikai, jogi és gazdasági; valamint alapvető kommunikációs és tömegkommunikációs ismeretekkel.

# Az ideális jelentkező: jellemezi az érdeklődés a testkultúra, azon belül a rekreáció, az egészség és az egészségfejlesztés iránt. Érdekli az emberi szervezet felépítése és működése iránt, általában és rekreálódás közben. Magas szintre akarja fejleszteni képességeit és készségeit a rekreáció szervezése és az emberek egészségének fejlesztése terén. Fontosnak tartja, hogy egy jó testkulturális szakember – túl a sportrekreációs és egészségfejlesztő szakma szakismeretein – sportmenedzseri alapismeretekkel is rendelkezzen.

# Főbb tárgyak: *Alapozó ismeretek* (sporttörténet, sportpedagógia, sportpszichológia, etika, esztétika). *Orvosi tantárgyblokk* (anatómia, élettan, humánbiológia, egészségtan, sportegészségtan, rehabilitáció, gyógytorna, gyógytestnevelés, elsősegélynyújtás). *Sportgazdasági ismeretek* (sportmenedzsment, sportmarketing, eseményszervezés, sportdiplomácia). *Sportszakismeretek* (gimnasztika, atlétika, torna, úszás, labdajátékok, görkorcsolya, harcművészetek. zenés-táncos alapformák). *Differenciált szakmai ismeretek* (rekreációszervező szakirány, 60 kredit, pl. a rekreáció elmélete, szellemi rekreáció, rekreációs edzéstan, relaxációs technikák, fittségi vizsgálatok, gerontológia, terhelésélettan stb.). *Szakmai gyakorlat:* táborok (turisztika tábor, sítábor, vízitábor, rekreációs táborok), rekreációs szervezetek, társaságok, egyesületeknél végzett szakma-specifikus gyakorlat.

# Nyelvi követelmények: az alapfokozat megszerzéséhez legalább egy élő idegen nyelvből államilag elismert, középfokú (B2) komplex típusú nyelvvizsga vagy azzal egyenértékű érettségi bizonyítvány vagy oklevél megszerzése szükséges.

# Továbbtanulási lehetőségek, doktori képzés: Hallgatóink a diploma megszerzése után mesterképzésben vehetnek részt rekreáció és egészségfejlesztő tanár mesterszakokon. Ezt követően lehetőségük van szakterületük bármely doktori iskolájának elvégzésére.

# A szakma szépségei: A sportrekreátori munka olyan tevékenység, amely egy szakterülethez, az egészséghez, a rekreációhoz és a sporthoz kapcsolódó képzést, tanulmányokat és diplomát feltételez, tehát több mint egy általános ismereteken alapuló alapdiploma. A differenciált szakmai ismeretek (rekreációszervező szakirány) révén további értékes, jól konvertálható ismereteket lehet megszerezni. Rekreációs foglalkozások megszervezése, a rekreációs szervezet vezetése, egészségterv készítése mind szép feladat egy sportrekreációs szakember számára.

# Elhelyezkedési esélyek és lehetőségek: A főiskolai rekreációszervezés és egészségfejlesztés alapszakos oklevéllel rendelkezők több területen is elhelyezkedhetnek (iskolában szabadidő szervezőként; fitneszcentrumokban vezetőként, rekreátorként, animátorként vagy életmód szaktanácsadóként; sportegyesületekben rekreációs szakemberként; vállalatoknál egészségfejlesztőként, önkormányzatoknál sportreferensként stb.).